Sodba Splošnega sodišča z dne 23. novembra 2022 – CWS Powder Coatings in drugi/Komisija

(Združeni zadevi T-279/20 in T-288/20 ter zadeva T-283/20) (1)

(Okolje in varovanje zdravja ljudi - Uredba (ES) št. 1272/2008 - Razvrščanje, označevanje in pakiranje snovi in zmesi - Delegirana uredba (EU) 2020/217 - Razvrstitev titanovega dioksida v obliki prahu, ki vsebuje 1 % ali več delcev s premerom, ki je enak ali manjši od 10 μm - Merila za razvrstitev snovi kot rakotvorne - Zanesljivost in sprejemljivost študij - Snov, ki ima inherentno lastnost povzročitve raka - Izračun preobremenitve pljuč z delci - Očitne napake pri presoji)

(2023/C 24/47)

Jezika postopka: nemščina in angleščina

Stranke

Tožeča stranka v zadevi T-279/20: CWS Powder Coatings GmbH (Düren, Nemčija) (zastopniki: R. van der Hout, C. Wagner in V. Lemonnier, odvetniki)

Tožeče stranke v zadevi T-283/20: Billions Europe Ltd (Stockton-on-Tees, Združeno kraljestvo) in 7 drugih tožečih strank, katerih imena so navedena v prilogi (zastopniki: J.-P. Montfort, T. Delille in P. Chopova-Leprêtre, odvetniki)

Tožeče stranke v zadevi T-288/20: Brillux GmbH & Co. KG (Münster, Nemčija), Daw SE (Ober-Ramstadt, Nemčija) (zastopniki: R. van der Hout, C. Wagner in V. Lemonnier, odvetniki)

Tožena stranka: Evropska komisija (zastopniki v združenih zadevah T-279/20 in T-288/20: S. Delaude, R. Lindenthal in M. Noll-Ehlers, ter v zadevi T-283/20: A. Dawes, S. Delaude in R. Lindenthal, agenti)

Intervenienti v podporo tožeče stranke v zadevi T-279/20: Billions Europe Ltd (Stockton-on-Tees) in 7 drugih tožečih strank, katerih imena so navedena v prilogi (zastopniki: J.-P. Montfort, T. Delille in P. Chopova-Leprêtre, odvetniki), Ettengruber GmbH Abbruch und Tiefbau (Dachau, Nemčija), Ettengruber GmbH Recycling und Verwertung (Dachau) (zastopniki: R. van der Hout, C. Wagner in V. Lemonnier, odvetniki), TIGER Coatings GmbH & Co. KG (Wels, Avstrija) (zastopniki: R. van der Hout, C. Wagner in V. Lemonnier, odvetniki)

Intervenienti v podporo tožeče stranke v zadevi T-283/20: Conseil européen de l’industrie chimique – European Chemical Industry Council (Cefic) (Bruselj, Belgija) (zastopniki: D. Abrahams, Z. Romata in H. Widemann, odvetniki), Conseil européen de l’industrie des peintures, des encres d’imprimerie et des couleurs d’art (CEPE) (Bruselj), British Coatings Federation Ltd (BCF) (Coventry, Združeno kraljestvo), American Coatings Association, Inc. (ACA) (Washington, DC, Združene države) (zastopnika: D. Waelbroeck in I. Antypas, odvetnika), Mytilineos SA (Maroussi, Grčija), Delfi-Distomon Anonymos Metalleftiki Etaireia (Maroussi) (zastopniki: J.-P. Montfort, T. Delille in P. Chopova-Leprêtre, odvetniki)

Intervenienti v podporo tožeče stranke v zadevi T-288/20: Billions Europe Ltd (Stockton-on-Tees) in 7 drugih tožečih strank, katerih imena so navedena v prilogi (zastopniki: J.-P. Montfort, T. Delille in P. Chopova-Leprêtre, odvetniki), Sto SE & Co. KGaA (Stühlingen, Nemčija) (zastopniki: R. van der Hout, C. Wagner in V. Lemonnier, odvetniki), Rembrandtin Coatings GmbH (Dunaj, Avstrija) (zastopniki: R. van der Hout, C. Wagner in V. Lemonnier, odvetniki)

Intervenientke v podporo tožene stranke v združenih zadevah T-279/20 in T-288/20 ter v zadevi T-283/20: Kraljevina Danska (zastopnica: M. Søndahl Wolff, agentka), Francoska republika (zastopniki v združenih zadevah T-279/20 in T-288/20: T. Stéhelin, W. Zemamta, G. Bain in J.-L. Carré, ter v zadevi T-283/20: E. de Moustier in M. Zemamta, agenti), Kraljevina Nizozemska (zastopniki v zadevi T-279/20: M. Bulterman in C. Schillemans, v zadevi T-283/20: M. Bulterman in J. Langer, ter v zadevi T-288/20, M. Bulterman, M. Langer in C. Schillemans, agenti), Kraljevina Švedska (zastopniki v združenih zadevah T-279/20 in T-288/20: C. Meyer-Seitz, ter v zadevi T-283/20: O. Simonsson, C. Meyer-Seitz, A. Runeskjöld, M. Salborn Hodgson, H. Shev, H. Eklinder in R. Shahsavan Eriksson, agenti), Evropska agencija za kemikalije (ECHA) (zastopnika: A. Hautamäki in J.-P. Trnka, agenta)

Intervenientka v podporo tožene stranke v zadevi T-283/20: Republika Slovenija (zastopnica: V. Klemenc, agentka)

Intervenienta v podporo tožene stranke v združenih zadevah T-279/20 in T-288/20: Evropski parlament (zastopniki: C. Ionescu Dima, W. Kuzmienko in B. Schäfer, agenti), Svet Evropske unije (zastopnici: A.-L. Meyer in T. Haas, agentki)

Predmet

Tožeče stranke s tožbami na podlagi člena 263 PDEU predlagajo razglasitev ničnosti Delegirane uredbe Komisije (EU) 2020/217 z dne 4. oktobra 2019 o spremembi Uredbe (ES) št. 1272/2008 Evropskega parlamenta in Sveta o razvrščanju, označevanju in pakiranju snovi ter zmesi z namenom njene prilagoditve tehničnemu in znanstvenemu napredku ter popravku navedene uredbe (UL 2020, L 44, str. 1) v delu, v katerem se nanaša na harmonizirano razvrstitev in označitev titanovega dioksida v obliki prahu, ki vsebuje 1 % ali več delcev s premerom, ki je enak ali manjši od 10 μm.

Izrek

1. Združeni zadevi T-279/20 in T-288/20 ter zadeva T-283/20 se združijo za izdajo skupne sodbe.

2. Delegirana uredba Komisije (EU) 2020/217 z dne 4. oktobra 2019 o spremembi Uredbe (ES) št. 1272/2008 Evropskega parlamenta in Sveta o razvrščanju, označevanju in pakiranju snovi ter zmesi z namenom njene prilagoditve tehničnemu in znanstvenemu napredku ter popravku navedene uredbe se razglasi za nično v delu, v katerem se nanaša na harmonizirano razvrstitev in označitev titanovega dioksida v obliki prahu, ki vsebuje 1 % ali več delcev s premerom, ki je enak ali manjši od 10 μm.

3. Evropski komisiji se naloži, da nosi svoje stroške in stroške, ki so v zadevi T-279/20 nastali družbi CWS Powder Coatings GmbH, družbi Billions Europe Ltd in drugim intervenientkam, katerih imena so navedena v prilogi, ter družbam Ettengruber GmbH Abbruch und Tiefbau, Ettengruber GmbH Recycling und Verwertung in TIGER Coatings GmbH & Co. KG, v zadevi T-283/20 družbi Billions Europe in drugim tožečim strankam, katerih imena so navedena v prilogi, organizacijama Conseil européen de l’industrie chimique – European Chemical Industry Council (Cefic) in Conseil européen de l’industrie des peintures, des encres d’imprimerie et des couleurs d’art (CEPE), družbi British Coatings Federation Ltd (BCF), združenju American Coatings Association, Inc. (ACA) ter družbama Mytilineos SA in Delfi-Distomon Anonymos Metalleftiki Etaireia, v zadevi T-288/20 pa družbama Brillux GmbH & Co. KG in Daw SE, družbi Billions Europe in drugim intervenientkam, katerih imena so navedena v prilogi, ter družbama Sto SE & Co. KGaA in Rembrandtin Coatings GmbH.

4. Kraljevina Danska, Francoska republika, Kraljevina Nizozemska, Kraljevina Švedska, Republika Slovenija, Evropski parlament, Svet Evropske unije in Evropska agencija za kemikalije (ECHA) nosijo vsak svoje stroške.

(1) UL C 222, 6.7.2020.